Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 481

12. évfolyam Egyéb szolgáltatások szakmacsoportos alapozó ismeretek 128 óra Egyéb szolgáltatások szakmacsoportos alapozó gyakorlatok 128 óra Elmélet és gyakorlat 256 óra EGYÉB SZOLGÁLTATÁSOK SZAKMACSOPORTOS ALAPOZÓ ISMERETEK 9—12. évfolyam Célok és feladatok A szakmacsoportos alapozó oktatás lehetõséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsõfokú továbbtanulás elõkészítésére és az érettségi utáni szakképzés megalapozására. Az Egyéb szolgáltatások szakmacsoportos alapozó ismeretek oktatásának célja a szakmacsoportban a tanulók pályaválasztásának elõsegítése, a szakmacsoport fõ tevékenységi formáinak megismertetése. A tananyag feldolgozása lehetõséget ad a személyes tapasztalatok rendszerezésére, értékelésére, elemzésére. Alapvetõ cél olyan ismeretrendszer, tudás és gyakorlati ismeretek kialakítása, amely megalapozza és formálja a szakmacsoportba tartozó rendészeti és honvédelmi szakképesítésekhez szükséges szemléletet. Készítse fel a tanulókat az önálló és csoportban történõ munkavégzésre is. A Tanulásmódszertan oktatásának célja, hogy járuljon hozzá a tanulók egyénre szabott, hatékony és eredményes tanulási módszereinek és eljárásainak a kiépítéséhez, elsajátításához, valamint az önmûvelés igényének és szokásának a kialakításához. Segítse a tanulók tanulási problémáinak feltárását, segítse elõ a hiányzó készségek pótlását. Az Egészségtan oktatásának célja, hogy járuljon hozzá a tanulók saját egészségi magatartásának és életvitelének tudatosításához, illetve az ezzel kapcsolatos álláspontjuknak a kialakításához, valamint a saját és mások egészsége iránti felelõsségvállalás kifejlesztéséhez. Motiválja a tanulókat az egészséges életmód kialakítására, és segítse õket e magatartásforma megtartásában. * A kerettanterv a szakmacsoportba tartozó rendészeti és honvédelmi szakképesítések alapozásához készült. A Pszichológiai alapismeretek oktatásának célja, hogy szerezzenek a tanulók konkrét ismereteket és tapasztalatokat a saját lelki jelenségeikrõl és személyiségükrõl, valamint tudják majd alkalmazni az elsajátított pszichológiai alapfogalmakat és szakkifejezéseket a késõbbi tanulmányaik során. Az Ügyvitel, irodai ügyvitel oktatásának célja, hogy a tanulók sajátítsák el az ügyvitellel kapcsolatos alapfogalmakat, ismerjék meg az ügyviteli munkafolyamatokat, a lehetséges ügyviteli szervezeti megoldásokat. Ismerjék meg az ügykezelés általános szabályait, azok alkalmazásának módját, tudjanak ügyirat-kezelési feladatokat ellátni. Tudjanak gondoskodni az ügyviteli nyomtatvány- és irodaszer-szükséglet igénylésérõl és felvételezésérõl, legyenek tájékozottak az irodaautomatizáció alkalmazásához, használatához szükséges tárgyi feltételek kérdéseiben. A Társadalomismeret, életmód oktatásának célja, hogy alakuljon ki olyan szemlélet, ami által a tanulók képesek értelmezni a mai magyar társadalomban élõk életszemléletét, megismerni életmódjukat és összevetni azokat az elõzõ generációkéval. Legyenek képesek toleránsan, elõítélet-mentesen közelíteni a különbözõ életmódú és életvitelû emberekhez, embercsoportokhoz. Ismerjék és tartsák tiszteletben a magyarországi nemzeti és etnikai közösségek legfontosabb vallási elõírásait, jellemzõ hagyományait és ünnepeit. Tudjanak azonosulni az alapvetõ erkölcsi értékekkel. Tudják elemezni az alapvetõ jogi szabályozásokat, megmagyarázni, hogy a jog milyen eszközökkel kívánja elérni a társadalom által elvárt magatartást. Ismerjék a kábítószerekre, pszichotróp anyagokra vonatkozó joghelyzetet Magyarországon, tudják jellemezni a kábítószer-fogyasztás fokozatait. Ismerjék fel a drog hatása alatt lévõ személyeket külsõ sajátosságok és reakciójuk alapján. Fejlesztési követelmények A tananyag tanulása során fejlõdjenek a tanulók szakmai tantárgyak tanulásához szükséges képességei, így különösen az ismeretelemzõ-értékelõ gondolkodás, az algoritmikus gondolkodás, az önálló ismeretszerzés, az ismeretek alkalmazási képessége. Alakuljon ki a tanulókban az önálló szakmai tanulás, feladatmegoldás igénye, érezzék meg a tanulási eredmények, sikerek értékét, örömét. A tevékenység során folyamatosan erõsödjék a tanulási és szakmai motiváció, váljon tudatos döntéssé a szakmaválasztás. A szakmai tanulmányi tevékenység által alakuljon ki, fejlõdjön, erõsödjön a szakmához, a választott munkához, életpályához való kötõdés. Fejlessze a szóbeli és az írásos kommunikációs képességeket, a számítástechnikai alkalmazási képességeket. Fejlõdjön, erõsödjön meg a tanulók saját szakmai munkájukkal kapcsolatos kötelességtudata, felelõsségérzete, igényessége, a szóbeli kommunikációban törekedjenek a szakmai nyelv szabatos és helyes használatára, írásos munkáikban az igényes külalakra. Ismerjék meg, fogadják el és tudatosan alkalmazzák a szakmai tevékenységek végzéséhez szükséges alapvetõ magatartási szabályokat, magatartásformákat. Tanulásmódszertan: A tanulók ismerjék fel a számukra leghatékonyabb tanulási stílust, az önmûvelés fontosságát, tudják megválasztani, alkalmazni az egyes tantárgyak optimális tanulási módszerét, tudatosan fejlesszék szókincsüket, szövegelemzõ, lényegkiemelõ képességüket, olvasási, jegyzetelõ szokásaikat. Erõsítsék koncentráló-, emlékezõképességüket, gyakorolják a kreatív gondolkodás módszereit. Tudják használni az értelmezõ szótárt, lexikont, az egyéni tanulást segítõ számítógépes programokat. Egészségtan: Ismerjék és alkalmazzák az egészséges életvitel követelményeit, fogadják el értéknek az élet és az egészség alapvetõ normáit. Folyamatosan fejlesszék egészségkultúrájukat, értsék az egészség dinamikus, változó egyensúlyi állapotjellegét. Segítsenek mások egészségének megõrzésében és fejlesztésében. Ismerjék meg az elsõsegélynyújtás alapismereteit, és legyenek képesek az annak megfelelõ elsõsegély-nyújtási feladatok ellátására. Pszichológiai alapismeretek: A tanulók ismerjék az általános és személyiség-lélektani alapfogalmakat, legyenek képesek konkrét tapasztalatok alapján saját lelki jelenségeiket felismerni, azok fõbb megnyilvánulásait elemezni. Tudják osztályozni a lelki jelenségeket, ismerjék az érett személyiség kritériumait, legyenek képesek azokat összevetni a saját személyiség-jellemzõikkel. Tudják meghatározni az érés és a fejlõdés fogalmát, ismertetni a szenzomotoros és kognitív fejlõdés menetét. Legyenek képesek értelmezni a tanulás viselkedésmódosító szerepét, a motiváció, az érzelem és az akarat fejlõdésének lényegét. Ismerjék a szocializáció legfontosabb területeit, tudják megmagyarázni fejlõdést befolyásoló szerepét. Alakuljon ki a megszerzett ismereteik alkalmazása az életkorok vonatkozásában. Ismerjék meg a szocializáció legfontosabb területeit, tudják megmagyarázni fejlõdést befolyásoló szerepét. Ügyvitel, irodai ügyvitel: Ismerjék és alkalmazzák munkájuk során az ügyiratkezelés fogalmát, feladatait, a törvényesség védelmét, a nyilvántartásokkal szemben támasztott követelményeket, az ügyirat-kezelési rendszereket, az iratok fajtáit, a manuális és a számítógépes ügyiratkezeléseket. A tantárgyi tevékenység végzése során sajátítsák el az iratkezelés során végrehajtandó feladatokat, az ügyiratok nyilvántartásának szabályait, az irattári terv felépítését, az iratok jelzését, az iratkezelésre, iratbetekintésre, a selejtezésre vonatkozó szabályokat. A tanulók ismerjék meg a titokfajtákat, az adatvédelmi törvény elõírásait, tudják a minõsített iratok kezelésének módját. Társadalomismeret, életmód: A tanulók legyenek toleránsak, szemléletükben elõítélet-mentesek. Legyenek érzékenyek mások problémáira, alakuljon ki problémamegoldó képességük.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes